༔བཀའ་བརྒྱད་རང་བྱུང་རང་ཤར་ལས༔ སྡེ་དཔོན་སུམ་ཅུའི་བསྟོད་བསྐུལ་བཞུགས༔ ༔
སྔགས་བདག་སྡེ་དཔོན་སུམ་ཅུའི་དྲག་བསྐུལ་རྣོ་མྱུར་ཐོག་འདྲ་འང་ཟེར།

༄༅༔ ༔སྔགས་བདག་སྡེ་དཔོན་སུམ་ཅུ་ཡི༔ བསྐུལ་གྱི་རིམ་པ་བསྟན་པ་ནི༔ ཧཱུྃ༔ དབང་ཕྱུག་མཧཱ་དཱེ་བ་དང་༔ བཙུན་མོ་ཨུ་མ་དེ་ཝི་ནི༔ ལྷ་སྲིན་ཡོངས་ཀྱི་སྡེ་
དཔོན་ཡིན༔ སྡེ་དཔོན་ཆེན་པོ་སྐུ་བཞེངས་ཤིག༔ ཡི་གེ་ཨེ་ལས་སྐུ་བཞེངས་པ༔ སྲིད་གསུམ་སྒྲོལ་མཛད་མཐུ་བོ་ཆེ༔ ཆོས་ཉིད་མི་འགྱུར་སྐུ་མདོག་མཐིང་༔ གདུག་
པ་འདུལ་ཕྱིར་སྦྲུལ་ཆུན་བརྒྱན༔ ཨག་ཚོམ་སེར་ནག་མེ་ལྟར་འབར༔ སྒྲོལ་གིང་ཆེན་པོ་དབུ་སྐྲ་བརྫེས༔ སྐུ་ལ་མཐིང་ནག་བེར་ཆེན་གསོལ༔ སྟོང་གསུམ་སྒྲོལ་མཛད་
གྲི་གུག་གཡས༔ འགྲོ་དྲུག་སྒྲོལ་མཛད་ཙིཏྟ་གཡོན༔ རིགས་དྲུག་ཟིལ་གནོན་སེང་གེ་ཆིབས༔ སྣང་སྲིད་ཕོ་རྒྱུད་ཡོངས་ཀྱིས་བསྐོར༔ ཁྱེད་ཀྱི་སྲོག་སྙིང་ང་ལ་ཡོད༔

༄༅༔ ༔དང་པོ་བསྐྱེད་ཀྱང་ཨེ་ལས་བསྐྱེད༔ ཐ་མ་བསྡུས་ཀྱང་ཨེ་ལ་བསྡུ༔ མཧཱ་དེ་བ་ཨེ་ཞེས་པ༔ ལྷ་ཆེན་ཁྱེད་ཀྱི་སྲོག་སྙིང་ཡིན༔ སྲོག་གི་སྙིང་
པོས་ཐུགས་དམ་བསྐུལ༔ བཅོལ་བའི་འཕྲིན་ལས་འགྲུབ་པར་མཛོད༔ བཙུན་མོ་ཨུ་མ་དེ་བཱི་ནི༔ ལྷ་མོ་ཡོངས་ཀྱི་སྡེ་དཔོན་ཡིན༔ སྡེ་དཔོན་ཆེན་པོ་སྐུ་བཞེངས་ཤིག༔
ཡི་གེ་ཨེ་ལས་སྐུ་བསྐྱེད་པ༔ ཆོས་ཉིད་མི་འགྱུར་སྐུ་མདོག་མཐིང་༔ སྐུ་ལ་ལྗང་ནག་བེར་ཆེན་གསོལ༔ ཕྱག་གཡས་ཁ་ཊྭཱཾ་རྩེ་གསུམ་བསྣམས༔ ཕྱག་གཡོན་ཐོད་ཁྲག་
དཀྲུག་ཅིང་གསོལ༔ ཟིལ་ནོན་འདེགས་པའི་གླང་ཆེན་ཆིབས༔ ཁྱེད་ཀྱི་ཆོ་འཕྲུལ་བསྟན་པ་ནི༔ སྣང་སྲིད་མོ་རྒྱུད་ཡོངས་ཀྱིས་བསྐོར༔ ཁྱེད་ཀྱི་སྲོག་སྙིང་ང་ལ་ཡོད༔

དང་པོ་བསྐྱེད་ཀྱང་ཨེ་ལས་བསྐྱེད༔ ཐ་མ་བསྡུས་ཀྱང་ཨེ་ལ་བསྡུ༔ ཨུ་མ་དེ་བཱི་ཨེ་ཞེས་པ༔ ལྷ་མོ་ཁྱོད་ཀྱི་སྲོག་སྙིང་ཡིན༔ སྲོག་གི་སྙིང་པོས་ཐུགས་དམ་བསྐུལ༔
བཅོལ་བའི་ཕྲིན་ལས་འགྲུབ་པར་མཛོད༔ བྷྱོ༔ གཤིན་རྗེ་ཡ་མ་རཱ་ཛ་ནི༔ གཤིན་རྗེ་ཡོངས་ཀྱི་སྡེ་དཔོན་ཡིན༔ སྡེ་དཔོན་ཆེན་པོ་སྐུ་བཞེངས་ཤིག༔ ཡི་གེ་ཡ་ལས་སྐུ་
བསྐྱེད་པ༔ ཡ་མ་རཱ་ཛ་གཤིན་རྗེའི་གཙོ༔ སྐུ་མདོག་ནག་པོ་རལ་པ་ཅན༔ ཐོད་སྦྲུལ་གདུག་པའི་གཡང་གཞི་གསོལ༔ ཤ་ཟའི་མགོ་བཅད་ཐོད་དུ་བཅིངས༔ ཞལ་བསྒྲད་
རྔམ་པའི་མཆེ་བ་གཙིགས༔ བེ་ཅོན་གཡས་ལ་ཐོད་དབྱུག་གཡོན༔ ཆིབས་སུ་མ་ཧེ་སྔོ་ནག་ཆིབས༔ ཁྱོད་ཀྱི་ཆོ་འཕྲུལ་བསྟན་པ་ནི༔ གཡས་ན་གཤིན་རྗེའི་ཕོ་བཅུ་

༄༅༔ ༔འགྱེད༔ གཡོན་ན་གཤིན་རྗེ་མོ་བཅུ་འཁོལ༔ ཁྱོད་ཀྱི་སྲོག་སྙིང་ང་ལ་ཡོད༔ དང་པོ་བསྐྱེད་ཀྱང་ཡ་ལས་བསྐྱེད༔ ཐ་མ་བསྡུས་ཀྱང་ཡ་ལ་བསྡུ༔ ཡ་མནྟ་ཀ་ཀྵེ་ཞེས་པ༔ གཤིན་
རྗེ་ཡོངས་ཀྱི་སྲོག་སྙིང་ཡིན༔ སྲོག་གི་སྙིང་པོས་ཐུགས་དམ་བསྐུལ༔ བཅོལ་བའི་འཕྲིན་ལས་འགྲུབ་པར་མཛོད༔ བྷྱོ༔ སྐྱེ་འགྲོ་སྲོག་གི་བདག་མོ་ནི༔ འཆི་བདག་ནག་མོའི་བཙུན་མོ་ཡིན༔ ཡི་གེ་ཡ་
ལས་སྐུ་བཞེངས་པ༔ གསོད་བྱེད་ནག་མོའི་ཚུལ་འཛིན་ཅིང་༔ ཟ་བྱེད་དུར་ཁྲོད་རྒྱན་དང་ལྡན༔ འཁོར་ལོ་འབར་བས་གཅོད་ཅིང་གཏུབ༔ ཐོད་པར་དགྲ་བགེགས་སྙིང་ཁྲག་འཁྲུག༔ ཁྱེད་ཀྱི་ཆོ་འཕྲུལ་བསྟན་
པ་ནི༔ གཡས་ན་ཤ་ཟ་སྲིན་མོ་འགྱེད༔ གཡོན་ན་ཁྲག་འཐུང་མ་མོ་འགྱེད༔ ཁྱེད་ཀྱི་སྲོག་སྙིང་ང་ལ་ཡོད༔ དང་པོ་བསྐྱེད་ཀྱང་ཡ་ལས་བསྐྱེད༔ ཐ་མ་བསྡུས་ཀྱང་ཡ་ལ་བསྡུ༔ ཡ་མ་ཏན་ཏིང་࿙ཡ་མ་དནྟྲི་ཟེར་
བའང་འདུག ཡ་ཞེས་པ༔ གཤིན་རྗེ་མོ་ཡོངས་སྲོག་སྙིང་ཡིན༔ སྲོག་གི་སྙིང་པོས་ཐུགས་དམ་བསྐུལ༔ བཅོལ་བའི་ཕྲིན་ལས་འགྲུབ་པར་མཛོད༔ བྷྱོ༔ མ་མོ་སྲིད་པའི་རྒྱལ་མོ་ནི༔ སྣང་སྲིད་མ་མོའི་སྡེ་
དཔོན་ཡིན༔ སྡེ་དཔོན་ཆེན་པོ་སྐུ་བཞེངས་ཤིག༔ ཡི་གེ་མ་ལས་སྐུ་བསྐྱེད་པ༔ སྐུ་མདོག་དཀར་གསལ་འབར་བ་ལ༔ སྐུ་ལ་དར་དཀར་གོས་ཟུང་གསོལ༔ ཕྱག་གཡས་སྲིད་པའི་འཁོར་ལོ་བསྐོར༔ ཕྱག་

གཡོན་འཕྲུལ་གྱི་མེ་ལོང་བསྣམས༔ ཆིབས་སུ་འབྲུག་མོ་ལྡིར་མགྱོགས་ཆིབས༔ ཁྱེད་ཀྱི་ཆོ་འཕྲུལ་སྟོན་པ་ནི༔ གཡས་ན་རྗེ་མོ་བཅུ་གཉིས་࿙བཅུ་བཞི་ཟེར་བའང་འདུག འགྱེད༔ གཡོན་ན་སྨན་མོ་ལྔ་བཅུ་
འགྱེད༔ བཀའ་ཡི་བྲན་དང་ཕོ་ཉར་འགྱེད༔ འཁོར་དུ་སྣང་སྲིད་མ་མོས་བསྐོར༔ ཁྱེད་ཀྱི་སྲོག་སྙིང་ང་ལ་ཡོད༔ དང་པོ་བསྐྱེད་ཀྱང་མ་ལས་བསྐྱེད༔ མཐའ་མ་བསྡུས་ཀྱང་མ་ལ་བསྡུ༔ མ་མ་རུ་ལུ་མ་
ཞེས་པ༔ མ་མོ་ཡོངས་ཀྱི་སྲོག་སྙིང་ཡིན༔ སྲོག་གི་སྙིང་པོས་ཐུགས་དམ་བསྐུལ༔ བཅོལ་བའི་འཕྲིན་ལས་འགྲུབ་པར་མཛོད༔ བྷྱོ༔ སྔགས་སྲུང་ཨེ་ཀ་ཛཱ་ཊི་ནི༔ གསང་སྔགས་གཉན་གྱི་སྲུང་མ་ཡིན༔
སྔགས་སྲུང་ནག་མོ་སྐུ་བཞེངས་ཤིག༔ ཡི་གེ་ཏྲག་ལས་སྐུ་བསྐྱེད་པ༔ སྐུ་མདོག་མཐིང་ནག་འབར་བ་ལ༔ གཡུ་ཡི་སྨིན་མ་ཁྱུགས་སེ་ཁྱུག༔ སྐུ་ལ་མཐིང་ནག་བེར་ཆེན་གསོལ༔ ཕྱག་གཡས་ཞེ་སྡང་ཙིཏྟ་
བསྣམས༔ གཡོན་ན་གཡུ་ཡི་སྤྱང་མོ་བསྣམས༔ ཆིབས་སུ་དྲེལ་རྟ་ནག་པོར་ཆིབས༔ ཁྱེད་ཀྱི་ཆོ་འཕྲུལ་སྟོན་པ་ནི༔ གཡས་ན་བལ་མོ་ནག་མོ་࿙མ་ཕྱི་འགར་ཕོ་ཉར་ཞེས་ཚིག་འབྲུ་གཉིས་ཐེབས་འདུག འགྱེད༔
གཡོན་ན་མོན་མོ་ལས་ལ་འཛུད༔ འཁོར་དུ་སྨུག་ནག་འབུམ་གྱིས་བསྐོར༔ ཁྱེད་ཀྱི་སྲོག་སྙིང་ང་ལ་ཡོད༔ དང་པོ་བསྐྱེད་ཀྱང་ཏྲག་ལས་བསྐྱེད༔ ཐ་མ་བསྡུས་ཀྱང་ཏྲག་ལ་བསྡུ༔ ཨེ་ཀ་ཛཱ་ཊི་ཏྲག་ཞེས་པ༔

༄༅༔ ༔སྔགས་སྲུང་མོ་ཡི་སྲོག་སྙིང་ཡིན༔ སྲོག་གི་སྙིང་པོས་ཐུགས་དམ་བསྐུལ༔ བཅོལ་བའི་འཕྲིན་ལས་འགྲུབ་པར་མཛོད༔ བྷྱོ༔ བདུད་ཕོ་བསྐོས་རྗེ་བྲང་དཀར་ནི༔ བདུད་རྣམས་
ཡོངས་ཀྱི་སྡེ་དཔོན་ཡིན༔ སྡེ་དཔོན་ཆེན་པོ་སྐུ་བཞེངས་ཤིག༔ ཡི་གེ་དུ་ལས་སྐུ་བསྐྱེད་པ༔ སྐུ་མདོག་དུག་སྡོང་ཧ་ལ་འབར༔ ན་བཟའ་མཐིང་ནག་བེར་ཆེན་གསོལ༔ རལ་པ་ནག་པོ་མུན་རུམ་འདྲ༔ སྤྱན་
གཉིས་ཉི་ཟླ་འཁྱིལ་བ་འདྲ༔ མཆེ་བ་ཟུར་གསུམ་རབ་ཏུ་གཙིགས༔ སྨ་ར་ཁམ་ནག་࿙ཨག་ཚོམ་ཟེར་བའང་འདུག སྲིད་རྩེར་འབར༔ ཁྲཾ་ཤིང་གཡས་ལ་དགྲ་སྟྭ་གཡོན༔ ཆིབས་སུ་བདུད་རྟ་ནག་པོ་ཆིབས༔
ཁྱེད་ཀྱི་ཆོ་འཕྲུལ་བསྟན་པ་ནི༔ གཡས་ན་འཆིང་བྱེད་ཞགས་ཐོགས་འགྱེད༔ གཡོན་ན་བཤན་པ་གྲི་ཐོགས་འགྱེད༔ དགྲ་བགེགས་གསོད་པའི་ལས་ལ་འཛུད༔ ཁྱེད་ཀྱི་སྲོག་སྙིང་ང་ལ་ཡོད༔ དང་པོ་བསྐྱེད་
ཀྱང་དུ་ལས་བསྐྱེད༔ མཐའ་མ་བསྡུས་ཀྱང་དུ་ལ་བསྡུ༔ དུ་དྲག་࿙ཕྲག་ཟེར་བའང་འདུག དུ་ཞེས་བྱ་བ་ནི༔ བདུད་རྣམས་ཡོངས་ཀྱི་སྲོག་སྙིང་ཡིན༔ སྲོག་གི་སྙིང་པོས་ཐུགས་དམ་བསྐུལ༔ བཅོལ་བའི་
འཕྲིན་ལས་འགྲུབ་པར་མཛོད༔ ཧཱུྃ༔ བདུད་མོ་ནག་མོ་རེ་མ་ཏི༔ བདུད་མོ་ཡོངས་ཀྱི་སྡེ་དཔོན་ཡིན༔ སྡེ་དཔོན་ཆེན་པོ་སྐུ་བཞེངས་ཤིག༔ ཡི་གེ་དུ་ལས་སྐུ་བསྐྱེད་པ༔ བདུད་མོ་ནག་མོ་འཇིགས་པའི་སྐུ༔

བཀའ་བཟློག་ནག་མོ་བདུད་ཀྱི་ཡུམ༔ སྐུ་ལ་མཐིང་ནག་གོས་ཟུང་གསོལ༔ ཁྲམ་བཾ་གཡས་ན་ནད་རྐྱལ་གཡོན༔ ཆིབས་སུ་ཅང་ཤེས་བོང་བུ་ཆིབས༔ ཁྱོད་ཀྱི་ཆོ་འཕྲུལ་བསྟན་པ་ནི༔ གཡས་ན་བ་ལང་
དྲེལ་རྟ་འགྱེད༔ གཡོན་ན་ཁྲམ་སྨན་མོ་སྡེ་འཁོལ༔ འཁོར་དུ་སྣང་སྲིད་བདུད་མོས་བསྐོར༔ ཁྱེད་ཀྱི་སྲོག་སྙིང་ང་ལ་ཡོད༔ དང་པོ་བསྐྱེད་ཀྱང་དུ་ལས་བསྐྱེད༔ ཐ་མ་བསྡུས་ཀྱང་དུ་ལ་བསྡུ༔ དུནྟིང་དུ་
ཞེས་བྱ་བ་ནི༔ བདུད་མོ་ཡོངས་ཀྱི་སྲོག་སྙིང་ཡིན༔ སྲོག་གི་སྙིང་པོས་ཐུགས་དམ་བསྐུལ༔ བཅོལ་བའི་འཕྲིན་ལས་འགྲུབ་པར་མཛོད༔ ཧཱུྃ༔ རྒྱལ་པོ་མཧཱ་རཱ་ཛ་ནི༔ རྒྱལ་པོ་ཡོངས་ཀྱི་སྡེ་དཔོན་ཡིན༔
སྡེ་དཔོན་ཆེན་པོ་སྐུ་བཞེངས་ཤིག༔ ཡི་གེ་རྩ་ལས་སྐུ་བཞེངས་པ༔ སྐུ་མདོག་དཀར་གསལ་འབར་བ་ལ༔ སྐུ་ལ་དོམ་གྱི་སློག་པ་གསོལ༔ ཕྱག་ན་བདུད་ཀྱི་སྤུ་གྲི་བསྣམས༔ དབུ་ལ་སྙུག་ཞུ་གདུག་ཐབས་
གསོལ༔ ཆིབས་སུ་བ་གླང་སྣ་རིང་ཆིབས༔ ཁྱེད་ཀྱི་ཆོ་འཕྲུལ་བསྟན་པ་ནི༔ གཡས་ན་དཔའ་བོ་སྟག་ཆས་བརྒྱ༔ བཀའ་ཡི་བྲན་དང་ཕོ་ཉར་འགྱེད༔ གཡོན་ན་ཉན་ཐོས་དགྲ་བཅོམ་བརྒྱ༔ སྲིད་པའི་ལས་
ལ་འཛུད་པའོ༔ སྔོན་ནས་བུད་མེད་ནག་མོ་བརྒྱ༔ འོ་དོད་འབོད་ཅིང་གཡབ་མོ་འདེབས༔ རྗེས་ནས་བན་སྡེ་࿙སྔགས་པ་ཟེར་བའང་འདུག ནག་པོ་བརྒྱ༔ ངན་སྔགས་ཡང་སྙིང་དི་རི་རི༔ སྐྱོ་སངས་འབག་སེང་

༄༅༔ ༔གར་མཁན་བརྒྱ༔ རོལ་མོ་སྒྲོགས་ཤིང་སྔུན་དུ་འགྲོ༔ འཁོར་དུ་སྣང་སྲིད་རྒྱལ་པོས་བསྐོར༔ ཁྱོད་ཀྱི་སྲོག་སྙིང་ང་ལ་ཡོད༔ དང་པོ་བསྐྱེད་ཀྱང་ཙ་ལས་བསྐྱེད༔ ཐ་མ་བསྡུས་
ཀྱང་ཙ་ལ་བསྡུ༔ རཱ་ཛ་ཙ་ཞེས་བྱ་བ་ནི༔ རྒྱལ་པོ་ཡོངས་ཀྱི་སྲོག་སྙིང་ཡིན༔ སྲོག་གི་སྙིང་པོས་ཐུགས་དམ་བསྐུལ༔ བཅོལ་བའི་ཕྲིན་ལས་འགྲུབ་པར་མཛོད༔ བྷྱོ༔ སྲོག་བདག་ཚངས་པ་དཀར་པོ་ནི༔
གིང་རྣམས་ཡོངས་ཀྱི་སྡེ་དཔོན་ཡིན༔ སྡེ་དཔོན་ཆེན་པོ་སྐུ་བཞེངས་ཤིག༔ ཡི་གེ་ཏྲི་ལས་སྐུ་བསྐྱེད་པ༔ ཚངས་པ་སྲིད་གསུམ་མྱུར་མགྱོགས་ཅན༔ སྲོག་བདག་སྒྲོལ་གིང་མཐུ་རྩལ་ཅན༔ སྐུ་མདོག་དཀར་
པོ་ཤེལ་ལྟར་འཚེར༔ ཤེལ་གྱི་རལ་པ་ཤ་ར་ར༔ སྐུ་ལ་བྱ་རྒོད་ཐུལ་པ་གསོལ༔ གཡས་ན་ཤེལ་གྱི་སྤུ་གྲི་བསྣམས༔ གཡོན་ན་ཉི་ཟེར་ཞགས་པ་བསྣམས༔ ཆིབས་སུ་སེང་གེ་དཀར་མོ་ཆིབས༔ ཁྱོད་ཀྱི་ཆོ་
འཕྲུལ་བསྟན་པ་ནི༔ འོད་ཟེར་དཀར་པོ་ཁྱིལ་ལི་ལི༔ རྟ་དཀར་དཀྱུས་དང་བྲེངས་སེ་བྲེང་༔ བྱ་དཀར་ཟེ་དམར་ལྕོངས་སེ་ལྕོང་༔ ལུག་དཀར་བྷ་སྒྲ་དི་རི་རི༔ ར་དཀར་སྦྲིད་དང་ཤ་ར་ར༔ གཡས་ན་བདུད་
ཀྱི་སྟག་ཆེན་འབྲེངས༔ སྟེང་ན་གཡུ་ཡི་བྱ་ཁྱུང་ལྡིང་༔ གཡས་ན་གིང་ཆེན་བཅོ་བརྒྱད་འགྱེད༔ གཡོན་ན་གིང་བདུད་འབུམ་ཕྲག་འཁོལ༔ འཁོར་དུ་སྣང་སྲིད་གིང་གིས་བསྐོར༔ ཁྱེད་ཀྱི་སྲོག་སྙིང་ང་ལ་

ཡོད༔ དང་པོ་བསྐྱེད་ཀྱང་ཏྲི་ལས་བསྐྱེད༔ ཐ་མ་བསྡུས་ཀྱང་ཏྲི་ལ་བསྡུ༔ གིང་དཀར་ཏྲི་ཞེས་བྱ་བ་ནི༔ གིང་རྣམས་ཡོངས་ཀྱི་སྲོག་སྙིང་ཡིན༔ སྲོག་གི་སྙིང་པོས་ཐུགས་དམ་བསྐུལ༔ བཅོལ་བའི་ཕྲིན་
ལས་འགྲུབ་པར་མཛོད༔ བྷྱོ༔ སྐྱེས་བུ་རྡོ་རྗེ་ལེགས་པ་ནི༔ དགྲ་ལྷ་ཡོངས་ཀྱི་སྡེ་དཔོན་ཡིན༔ སྡེ་དཔོན་ཆེན་པོ་སྐུ་བཞེངས་ཤིག༔ ཡི་གེ་ཏྲི་ལས་སྐུ་བཞེངས་པ༔ སྐུ་མདོག་དཀར་གསལ་འབར་བ་ལ༔
སྐུ་ལ་ཤེལ་གྱི་སྤྱང་ཐུལ་གསོལ༔ གཡུ་ཡི་གོང་སློག་འོད་རེ་གསལ༔ གསེར་གྱི་སྐུ་ཤམ་གློག་ཏུ་འཁྱུག༔ ཆིབས་སུ་དཀར་པོ་གནམ་རུ་ཆིབས༔ གཡས་ན་ལྕགས་ཀྱི་རྡོ་རྗེ་བསྣམས༔ གཡོན་ན་ཙིཏྟ་རུ་
མཚོན་འཕྱར༔ ཁྱོད་ཀྱི་ཆོ་འཕྲུལ་བསྟན་པ་ནི༔ གཡས་ན་འཛིན་གིང་བཞི་བཅུ་འགྱེད༔ གཡོན་ནས་དགྲ་ལྷ་མཆེད་གསུམ་འཁོལ༔ སྤྲུལ་པ་བྱ་རྒོད་འུ་རུ་རུ༔ ཀླད་ནས་ཁྲ་དང་བྱ་ནག་ལྡིང་༔ འཁོར་དུ་
སྣང་སྲིད་དགྲ་ལྷས་བསྐོར༔ ཁྱེད་ཀྱི་སྲོག་སྙིང་ང་ལ་ཡོད༔ དང་པོ་བསྐྱེད་ཀྱང་ཏྲི་ལས་བསྐྱེད༔ ཐ་མ་བསྡུས་ཀྱང་ཏྲི་ལ་བསྡུ༔ བཛྲ་ས་དྷཱུ་ཏྲི་ཞེས་པ༔ རྡོ་རྗེ་ལེགས་པའི་སྲོག་སྙིང་ཡིན༔ སྲོག་གི་སྙིང་པོས་
ཐུགས་དམ་བསྐུལ༔ བཅོལ་བའི་ཕྲིན་ལས་འགྲུབ་པར་མཛོད༔ བྷྱོ༔ ཁྱབ་མཇུག་ཆེན་པོ་རཱ་ཧུ་ལ༔ གཟའ་རྣམས་ཡོངས་ཀྱི་སྡེ་དཔོན་ཡིན༔ སྡེ་དཔོན་ཆེན་པོ་སྐུ་བཞེངས་ཤིག༔ ཡི་གེ་ས་ལས་སྐུ་བཞེངས་

༄༅༔ ༔པ༔ རོག་ཏི་ཁྱབ་མཇུག་མི་བཟད་པ༔ ལུས་པོ་གཅིག་ལ་མགོ་བོ་དགུ༔ མགོ་ལུས་མེད་པར་མིག་གིས་ཁེངས༔ རོ་སྟོད་མི་ལ་རོ་སྨད་སྦྲུལ༔ ཕྱག་གཡས་ར་ཡི་མདའ་གཞུ་
བསྣམས༔ གཡོན་ན་ཆུ་སྲིན་ཞགས་པ་བསྣམས༔ ཆིབས་སུ་གཡུ་འབྲུག་སྔོན་མོ་ཆིབས༔ ཁྱེད་ཀྱི་ཆོ་འཕྲུལ་བསྟན་པ་ནི༔ གཟི་མདངས་གློག་གི་འོད་དུ་བྱིན༔ ང་རོ་འབྲུག་གི་སྒྲ་རུ་སྒྲོགས༔ ཁ་རླངས་
སྤྲིན་ནག་འབྱུང་བར་བྱེད༔ སྤྲུལ་པ་སེར་ཆེན་འབེབས་པར་བྱེད༔ གཡས་ན་སྡེ་བརྒྱད་ཕོ་ཉར་འགྱེད༔ གཡོན་ན་གཟའ་བདུད་ལས་ལ་འཛུད༔ ཁྱོད་ཀྱི་སྲོག་སྙིང་ང་ལ་ཡོད༔ དང་པོ་བསྐྱེད་ཀྱང་ས་ལས་
བསྐྱེད༔ ཐ་མ་བསྡུ་ཡང་ས་ལ་བསྡུ༔ རཱ་ཧུ་ལ་ས་ཞེས་བྱ་བ༔ གཟའ་རྣམས་ཡོངས་ཀྱི་སྲོག་སྙིང་ཡིན༔ སྲོག་གི་སྙིང་པོས་ཐུགས་དམ་བསྐུལ༔ བཅོལ་བའི་ཕྲིན་ལས་འགྲུབ་པར་མཛོད༔ བྷྱོ༔ སྲིན་པོ་
ནག་པོ་གློག་ཕྲེང་ཅན༔ སྲིན་པོ་ཡོངས་ཀྱི་སྡེ་དཔོན་ཡིན༔ སྡེ་དཔོན་ཆེན་པོ་སྐུ་བཞེངས་ཤིག༔ ཡི་གེ་ར་ལས་སྐུ་བསྐྱེད་པ༔ སྐུ་མདོག་ནག་པོ་འབར་བ་ལ༔ ལུས་ལ་གློག་གི་ཕྲེང་བས་བརྒྱན༔ ཕྱག་
གཉིས་ཐོག་སེར་མདའ་ལྟར་འཕེན༔ ཆིབས་སུ་འབྲུག་དང་གློག་ལ་ཆིབས༔ ཁྱོད་ཀྱི་ཆོ་འཕྲུལ་བསྟན་པ་ནི༔ གཡས་ནས་སྲིན་པོ་འབུམ་ཕྲག་འགྱེད༔ གཡོན་ནས་གསོད་བྱེད་བཤན་པ་འཁོལ༔ སྤྲུལ་པ་

གཅན་གཟན་ཉེ་རེ་རེ༔ འཁོར་དུ་སྣང་སྲིད་སྲིན་པོས་བསྐོར༔ ཁྱོད་ཀྱི་སྲོག་སྙིང་ང་ལ་ཡོད༔ དང་པོ་བསྐྱེད་ཀྱང་ར་ལས་བསྐྱེད༔ ཐ་མ་བསྡུས་ཀྱང་ར་ལ་བསྡུ༔ རཀྴ་ར་ཞེས་བྱ་བ་ནི༔ སྲིན་པོ་ཡོངས་ཀྱི་
སྲོག་སྙིང་ཡིན༔ སྲོག་གི་སྙིང་པོས་ཐུགས་དམ་བསྐུལ༔ བཅོལ་བའི་ཕྲིན་ལས་འགྲུབ་པར་མཛོད༔ བྷྱོ༔ སྲིན་མོ་སྦལ་མགོ་ཁྲག་མིག་མ༔ སྲིན་མོ་ཡོངས་ཀྱི་སྡེ་དཔོན་ཡིན༔ སྡེ་དཔོན་ཆེན་པོ་སྐུ་
བཞེངས་ཤིག༔ ཡི་གེ་ར་ལས་སྐུ་བཞེངས་པ༔ སྐུ་མདོག་མཐིང་ནག་འབར་བ་ལ༔ ལུས་ལ་ཁྲག་གི་བམ་ནག་གསོལ༔ རུས་སྦལ་དཀར་པོའི་ཐོར་ཚུགས་ཅན༔ ཕྱག་གཡས་ཁྲག་གི་ཕུར་པ